Murtovarkaus Helsingissä
Murtovarkaus. Toisyönä arviolta k:lo 3 ja 4 välillä varastettiin Töölössä, Nygårdin huvilan n:o 60 lukitusta vajasta erään vihtiläisen maamiehen hevonen rattaineen ja kaikkine ajokaluineen sekä hänen kaupunkiin tuomiansa maalaistavaroita: 12 tiuta munia, lehmän, vasikan ja lampaan nahka ynnä lisäksi miehen päällysnuttu. Varas oli murtautunut vajaan työntämällä paikoiltaan kivijalassa irtaantuneen kiven, päästen ulos saaliineen vajan toisesta, sisäpuolelta avattavasta ovesta. Hevonen on pieni tavallisessa lihassa oleva, tummanruskea valakka, harja kaatuu vasemmalle, vasemmassa etulavassa on vaalehtava täplä, niinikään otsassa vaalahtava täplä. Rattaat ovat varustetut linjaaleilla ja rattaiden kori on tavallinen talonpoikain käyttämä. - Varkaasta, joka jo eilen aamulla oli ehtinyt myydä varastamansa vasikannahan eräälle tienvarrella asuvalle kauppiaalle, on sen verran saatu vihiä, että hän on lyhytläntä, Ruotsinkieltä haastava, puettu tavallisiin talonpoikaisvaatteisin.

[Lähde: Uusi Suometar 1.5.1890 sivu 3]

Anonyymi
Helsinki
Rikokset
Uusi Suometar
1890